CELEX: 52009PC0537
Language: sk
Date: 2009-10-08
Title: Návrh rozhodnutie Rady, ktorým sa ustanovuje pozícia, ktorá sa má v mene Európskeho spoločenstva zaujať vzhľadom na návrh prijať regionálne akčné plány v rámci implementácie článku 15 Protokolu o ochrane stredozemného mora pred znečisťovaním zo zdrojov a činností na pevnine

Dôležité právne oznámenie

|

52009PC0537

Návrh rozhodnutie Rady, ktorým sa ustanovuje pozícia, ktorá sa má v mene Európskeho spoločenstva zaujať vzhľadom na návrh prijať regionálne akčné plány v rámci implementácie článku 15 Protokolu o ochrane stredozemného mora pred znečisťovaním zo zdrojov a činností na pevnine  /* KOM/2009/0537 v konečnom znení */  

	[pic] | KOMISIA EURÓPSKYCH SPOLOČENSTIEV |Brusel, 8.10.2009KOM(2009)537 v konečnom zneníNávrhROZHODNUTIE RADY,ktorým sa ustanovuje pozícia, ktorá sa má v mene Európskeho spoločenstva zaujať vzhľadom na návrh prijať regionálne akčné plány v rámci implementácie článku 15 Protokolu o ochrane stredozemného mora pred znečisťovaním zo zdrojov a činností na pevnineDÔVODOVÁ SPRÁVA1.  Spoločenstvo a členské štáty hraničiace so Stredozemným morom sú zmluvnými stranami Dohovoru o ochrane morského prostredia a pobrežných oblastí Stredozemného mora (Barcelonský dohovor) a jeho Protokolu o ochrane stredozemného mora pred znečisťovaním zo zdrojov a činností na pevnine.2.  Ochrana životného prostredia a konkrétne ochrana vôd pred znečistením, ktorá je predmetom ako dohovoru, tak aj protokolu, sú do veľkej miery regulované v právnych predpisoch Spoločenstva (napr. rámcová smernica o vode, smernica o čistení komunálnych odpadových vôd, či rámcová smernica o námornej stratégii). Keďže z dohovoru a protokolu vyplývajú práva a povinnosti v tejto oblasti, je v záujme Spoločenstva, aby sa zabezpečil súlad medzi cieľmi politík a právnych predpisov Spoločenstva a záväzkami, ktoré zmluvné strany urobili v rámci uvedených nástrojov.3.  Protokol o zdrojoch na pevnine vstúpil do platnosti 11. mája 2008 a ustanovuje sa v ňom prijatie regionálnych akčných plánov na elimináciu znečistenia zo zdrojov a činností na pevnine. Ako sa ustanovuje v článku 15 protokolu, keď sa na zasadnutí zmluvných strán regionálne akčné plány prijmú, stávajú sa opatrenia a časové harmonogramy v nich obsiahnuté záväznými.4.  MED POL, príslušný technický orgán dohovoru zodpovedný za znečistenie, posúdil a schválil tri návrhy regionálnych akčných plánov (na zníženie BOD5, o DDT a siedmich ďalších látkach s toxickými vlastnosťami, ktoré sa nerozpadajú, sú bioakumulatívne a šíria sa na veľkom území). Právne koncepcie týkajúce sa odpadu vychádzajú z hlavných medzinárodných dohôd v tejto oblasti, a predovšetkým z Bazilejského dohovoru o riadení pohybov nebezpečných odpadov cez hranice štátov a ich zneškodňovaní a zo Štokholmského dohovoru o perzistentných organických látkach.5.  Ustanovenia obsiahnuté v navrhovaných plánoch pochádzajú predovšetkým z medzinárodných dohôd, ktorých zmluvnými stranami je Spoločenstvo a jeho členské štáty, a ich implementácia by nemala mať za dôsledok zmeny dotknutých politík a nástrojov v rámci EÚ, vzhľadom na spoločné uplatňovanie všetkých relevantných právnych predpisov EÚ vrátane smernice o čistení komunálnych odpadových vôd v spojení s požiadavkami smernice o kvalite vody a rámcovej smernice o vode.6.  Vzhľadom na uvedené skutočnosti by Spoločenstvo na 16. bežnom stretnutí zmluvných strán Barcelonského dohovoru, ktoré sa uskutoční 3. až 5. novembra 2009 v Marakeši, malo podporiť prijatie uvedených regionálnych akčných plánov v rámci implementácie protokolu o zdrojoch na pevnine.7.  Rozhodnutia prijaté na stretnutí zmluvných strán budú mať právne účinky, a preto by Spoločenstvo malo prijať pozíciu v súlade s článkom 300.2.2 Zmluvy o ES. Preto je potrebné, aby Rada na základe návrhu Komisie prijala rozhodnutie. Európsky parlament bude o ustanovení pozície Spoločenstva okamžite a plne informovaný, ako sa požaduje v článku 300.3.3 Zmluvy o ES.NávrhROZHODNUTIE RADY,ktorým sa ustanovuje pozícia, ktorá sa má v mene Európskeho spoločenstva zaujať vzhľadom na návrh prijať regionálne akčné plány v rámci implementácie článku 15 Protokolu o ochrane stredozemného mora pred znečisťovaním zo zdrojov a činností na pevnineRADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 175 ods. 1 v spojení s článkom 300 ods. 2 druhým pododsekom,so zreteľom na návrh Komisie[1],keďže:8.  Spoločenstvo a členské štáty hraničiace so Stredozemným morom sú zmluvnými stranami Dohovoru o ochrane morského prostredia[2] a pobrežných oblastí Stredozemného mora a jeho Protokolu o ochrane stredozemného mora pred znečisťovaním zo zdrojov a činností na pevnine[3];9.  Ochrana životného prostredia vrátane ochrany vody pred znečistením je do veľmi veľkej miery regulovaná v právnych predpisoch Spoločenstva . Z dohovoru a protokolu vyplývajú práva a povinnosti v tejto oblasti, a preto je v záujme Spoločenstva, aby sa zabezpečil súlad medzi cieľmi politík a právnych predpisov Spoločenstva a záväzkami, ktoré zmluvné strany urobili v rámci uvedených nástrojov;10.  V protokole o zdrojoch na pevnine, ktorý vstúpil do platnosti 11. mája 2008 sa ustanovuje, že zmluvné strany na svojom zasadnutí prijímajú regionálne akčné plány a programy vrátane opatrení a časových harmonogramov s cieľom eliminovať znečistenie životného prostredia spôsobené zdrojmi a činnosťami na pevnine. Keď zmluvné strany dohovoru na zasadnutí prijmú plány, opatrenia a časové harmonogramy sa stávajú záväznými na stoosemdesiaty deň po dni, keď zmluvné strany preložia svoje notifikácie;11.  Orgán, ktorý zmluvné strany určili ako zodpovedný za prípravu zasadnutia zmluvných strán, vypracoval tri regionálne akčné plány (na zníženie BOD5, na postupné vyradenie DDT z používania a o siedmich ďalších látkach s toxickými vlastnosťami, ktoré sa nerozpadajú, sú bioakumulatívne a šíria sa na veľkom území), ktoré príslušný technický orgán dohovoru posúdil a schválil;12.  Na 16. bežnom zasadnutí zmluvných strán Dohovoru o ochrane morského prostredia a pobrežných oblastí Stredozemného mora by Spoločenstvo a členské štáty mali úzko spolupracovať, aby zabezpečili konečné prijatie regionálnych akčných plánov, ktoré budú zlučiteľné s právnymi predpismi Spoločenstva;13.  Prijatie predmetných navrhovaných regionálnych akčných plánov by sa preto malo podporiť;ROZHODLA TAKTO:Jediný článokNa 16. bežnom zasadnutí zmluvných strán Dohovoru o ochrane morského prostredia a pobrežných oblastí Stredozemného mora by Spoločenstvo malo podporiť prijatie regionálnych plánov na redukciu BOD5 z komunálnych odpadových vôd, elimináciu aldrínu, chlórdanu, dieldrínu, endrínu, heptachlóru, mirexu a toxafénu a na postupné vyradenie DDT, v rámci implementácie článku 15 Protokolu o ochrane stredozemného mora pred znečisťovaním zo zdrojov a činností na pevnine.V Bruseli,Za Radupredseda [1] Ú. v. EÚ C , , s. .[2] Ú. v. ES L 240, 19.9.1977, s. 1-2 a Ú. v. ES L 322, 14.12.1999, s. 32-33.[3] Ú. v. ES L 322, 14.12.1999, s. 18-31.